Thomas J. Broch

Thomas Johannes Broch (født 26. august 1880 i Hamar, død 26. april 1940 i Østre Gausdal) var en norsk offiser og major. Broch er særlig kjent for sin innsats under felttoget i Norge i aprildagene 1940, da han ledet forsvaret av Skreia, Bråstad, Follebu og Gausdal. Tyskerne brøt aldri gjennom der han organiserte motstanden.

Da krigen brøt ut i Norge i 1940 var Broch en 60 år gammel, pensjonert artillerioffiser. Han gikk på ski gjennom Nordmarka for å slutte seg til de norske styrker på Toten. Major Broch falt under kampene i Østre Gausdal da han gjorde et fremstøt gjennom de tyske forsvarslinjene ved Segalstad bru. Det ble i senere tid reist en bautastein til minne om Broch ved denne broen.

Broch ble 27. april 1914 gift med skuespiller Clara Svendsen (1880-1916). Han ble bisatt i Hamar krematorium 8. mai 1940, der biskop Henrik Hille forrettet.

Referanser 

Norske majorer
Norsk militært personell under andre verdenskrig
Felttoget i Norge under andre verdenskrig
Personer fra Hamar kommune